pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM: Cabinet approves amendment of Fishery Act
วันพุธที่ 31 มกราคม 2567
31/01/2567
PM: Cabinet approves amendment of Fishery Act
PM: Cabinet approves amendment of Fishery Act
January 30, 2024, at 1130hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed that the cabinet approved in principle a draft bill to amend the Fishery Act, which is in accordance with the Illegal, Unreported and Unregulated (IUU) principles as scrutinized by Ministry of Agriculture and Cooperatives and Ministry of Foreign Affairs. The bill will be forwarded to Office of Council of State and, later, to the Parliament for their deliberation, of which the process is expected to take approx. 2 months, before being resubmitted to the cabinet for approval.
รัฐบาลไทย-ข่าวทำเนียบรัฐบาล-“วราวุธ” รมว.พม. ขอบคุณ ผบ.ตร. ปม ตำรวจละเมิดเด็กม.5 พร้อมเผย พรุ่งนี้ หารือ คกก.คุ้มครองเด็กแห่งชาติ จ่อถกปม เพิ่มโทษ - ร่วม สตช.ทำคดี
วันพุธที่ 31 มกราคม 2567
“วราวุธ” รมว.พม. ขอบคุณ ผบ.ตร. ปม ตํารวจละเมิดเด็กม.5 พร้อมเผย พรุ่งนี้ หารือ คกก.คุ้มครองเด็กแห่งชาติ จ่อถกปม เพิ่มโทษ - ร่วม สตช.ทําคดี
“วราวุธ” รมว.พม. ขอบคุณ ผบ.ตร. ปม ตํารวจละเมิดเด็กม.5 พร้อมเผย พรุ่งนี้ หารือ คกก.คุ้มครองเด็กแห่งชาติ จ่อถกปม เพิ่มโทษ - ร่วม สตช.ทําคดี
วันที่ 31 มกราคม 2567 ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้สัมภาษณ์ถึงกรณีเด็กนักเรียนหญิงชั้น ม.5 ถูกเจ้าหน้าที่ตํารวจล่วงละเมิด ที่ จ.ยโยสร ว่า ต้องขอขอบคุณผู้บัญชาการตํารวจแห่งชาติ (ผบ.ตร.) ที่ได้ดําเนินการต่อเรื่องดังกล่าวโดยทันที ซึ่งได้สั่งการให้เจ้าหน้าที่ตํารวจผู้นั้นออกจากราชการไว้ก่อน และในส่วนของเด็กนักเรียน ทางกระทรวง พม. ได้ให้นักจิตวิทยาและนักสังคมสงเคราะห์ เข้าพูดคุยกับน้องและครอบครัว เพื่อประเมินสภาพจิตใจเรียบร้อยแล้ว ในส่วนของการดําเนินคดีนั้นต้องให้เป็นหน้าที่ของเจ้าหน้าที่ตํารวจ
นายวราวุธ กล่าวเพิ่มเติมว่า วันพรุ่งนี้ (1 ก.พ. 67) จะมีการประชุมคณะกรรมการคุ้มครองเด็กแห่งชาติ ซึ่งในช่วงระยะเวลา 1 ปีที่ผ่านมา เราจะเห็นว่ามีคดีหรือเหตุการณ์ที่เกิดขึ้น การที่เด็ก เยาวชน เป็นผู้กระทํา และการที่เด็ก เยาวชนเป็นผู้ถูกกระทํา ดังนั้น การประชุมดังกล่าว จะมีการหารือกันอย่างหลากหลายเพื่อที่จะพิจารณาว่ากรณีของเด็ก เยาวชนที่กระทําความผิดนั้น ควรจะเป็นการลดอายุลงมาหรือไม่ ถ้าหากมีการลดอายุลงมาแล้ว จะสามารถป้องกันเหตุร้ายตามที่เราคิดไว้ได้หรือไม่ เพราะว่าจะมีการพูดคุยกันหลากหลาย แต่เข้าใจทุกฝ่าย ทั้งผู้ถูกกระทําและอีกหลายฝ่ายที่ได้รับผลกระทบ คิดว่าเป็นโอกาสที่ดีในการที่เราจะได้ประสานงานระหว่างกระทรวง พม. กับ สํานักงานตํารวจแห่งชาติ เพื่อจะได้ทํางานร่วมกันใกล้ชิดขึ้น ไม่ว่าจะเป็นแผนในการลงพื้นที่ หรือการเข้าไปแก้ปัญหาในแต่ละครั้ง เพราะว่าเห็นใจทางเจ้าหน้าที่ตํารวจ เวลาที่เข้าไปดําเนินการ โดยเฉพาะอย่างยิ่งกรณีเด็กและเยาวชน จําเป็นที่จะต้องมีนักสังคมสงเคราะห์ ของกระทรวง พม. รวมถึงทีมสหวิชาชีพ เข้าไปประกบเวลาทําคดีต่างๆ ดังนั้น การหารือแนวทางการทํางานร่วมกันระหว่าง กระทรวง พม. กับ เจ้าหน้าที่ตํารวจ จะมีการพูดคุยกันเพิ่มเติมต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-​ที่ปรึกษาปลัดฯ สุรพล นั่งหัวโต๊ะติดตามความพร้อมในการขับเคลื่อนโครงการงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันพุธที่ 31 มกราคม 2567
31/01/2567
​ที่ปรึกษาปลัดฯ สุรพล นั่งหัวโต๊ะติดตามความพร้อมในการขับเคลื่อนโครงการงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
​ที่ปรึกษาปลัดฯ สุรพล นั่งหัวโต๊ะติดตามความพร้อมในการขับเคลื่อนโครงการงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของกระทรวงอุตสาหกรรม
วันนี้ (26 มกราคม 2567) นายสุรพล ชามาตย์ ที่ปรึกษาปลัดกระทรวงอุตสาหกรรม เป็นประธานการประชุมเพื่อติดตามความพร้อมในการขับเคลื่อนโครงการงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของกระทรวงอุตสาหกรรม โดยมีนางสาวชลาริน นิลพิฤกษ์ ผู้อํานวยการกองกลาง เจ้าหน้าที่ทุกหน่วยงานทั้งกรมในกระทรวง/กนอ. อุตสาหกรรมจังหวัดทั่วประเทศ และเจ้าหน้าที่ที่เกี่ยวข้อง เข้าร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และผ่านระบบสื่ออิเล็กทรอนิกส์ (ระบบ ZOOM)
สําหรับการประชุมครั้งนี้ เป็นการหารือเพื่อติดตามผลการสํารวจโครงการ/กิจกรรมภายใต้โครงการ 72 พรรษา ลด 10 mtCO2 และ PM 2.5 จากภาคอุตสาหกรรมด้วย MIND ของสํานักงานคณะกรรมการอ้อยและน้ําตาลทราย (สอน.) กรมโรงงานอุตสาหกรรม (กรอ.) กรมส่งเสริมอุตสาหกรรม (กสอ.) กรมอุตสาหกรรมพื้นฐานและการเหมืองแร่ (กพร.) สํานักงานเศรฐกิจอุตสาหกรรม (สศอ.) การนิคมอุตสาหกรรมแห่งประเทศไทย (กนอ.) สํานักงานมาตรฐานผลิตภัณฑ์อุตสาหกรรม (สมอ.) และสํานักงานอุตสาหกรรมจังหวัด โดยจะให้มีการเชิญชวนผู้ประกอบการในพื้นที่เข้าร่วมโครงการดังกล่าว และให้หน่วยงานต่างๆ ร่วมชี้แจงแนวทางการลดปริมาณคาร์บอนไดร์ออกไซต์ในพื้นที่ของตนเอง อีกทั้งจะมีการจัดฝึกอบรมให้ความรู้เบื้องต้นเกี่ยวกับการคํานวน Carbon Footprint ให้กับเจ้าหน้าที่ภายใต้สังกัดกระทรวงอุตสาหกรรม เพื่อช่วยกันขับเคลื่อนโครงการต่อไป
รัฐบาลไทย-ข่าวทำเนียบรัฐบาล-นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ลงพื้นที่เช็กความพร้อมรถไฟฟ้ามหานคร สายสีชมพู เตรียมเปิดให้บริการเดินรถเต็มรูปแบบ ตั้งแต่วันที่ 1 กุมภาพันธ์ 2567 เป็นต้นไป
วันพุธที่ 31 มกราคม 2567
31/01/2567
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ลงพื้นที่เช็กความพร้อมรถไฟฟ้ามหานคร สายสีชมพู เตรียมเปิดให้บริการเดินรถเต็มรูปแบบ ตั้งแต่วันที่ 1 กุมภาพันธ์ 2567 เป็นต้นไป
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ลงพื้นที่เช็กความพร้อมรถไฟฟ้ามหานคร สายสีชมพู เตรียมเปิดให้บริการเดินรถเต็มรูปแบบ ตั้งแต่วันที่ 1 กุมภาพันธ์ 2567 เป็นต้นไป
วันนี้ (30 มกราคม 2567) นายสุรพงษ์ ปิยะโชติ รัฐมนตรีช่วยว่าการกระทรวงคมนาคม พร้อมด้วย นายสรพงศ์ ไพฑูรย์พงษ์ รองปลัดกระทรวงคมนาคม (หัวหน้ากลุ่มภารกิจด้านการขนส่ง) และนายอธิภู จิตรานุเคราะห์ รองอธิบดีกรมการขนส่งทางราง (ขร.) ลงพื้นที่ตรวจสอบความพร้อมการให้บริการเดินรถ ของรถไฟฟ้ามหานคร สายสีชมพู ช่วงแคราย - มีนบุรี (MRT สายสีชมพู) ภายหลังเกิดเหตุรางจ่ายกระแสไฟฟ้า (Conductor rail) หลุดร่วงจากทางวิ่ง บริเวณสถาบันโรคทรวงอก ใกล้สถานีแคราย จนถึงบริเวณ Pocket Track ก่อนถึงสถานีกรมชลประทาน เมื่อวันที่ 24 ธันวาคม 2566 ที่ผ่านมา โดยมี นายกิตติกร ตันเปาว์ รองผู้ว่าการ (วิศวกรรม) การรถไฟฟ้าขนส่งมวลชนแห่งประเทศไทย (รฟม.) และนายสุรพงษ์ เลาหะอัญญา กรรมการบริษัท นอร์ทเทิร์น บางกอก โมโนเรล จํากัด (NBM) ผู้รับสัมปทาน ร่วมลงพื้นที่
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม กล่าวว่า ภายหลังเกิดเหตุการณ์ดังกล่าว บริษัทผู้รับสัมปทาน NBM ได้ดําเนินการตรวจสอบและแก้ไขระบบรางจ่ายกระแสไฟฟ้าของรถไฟฟ้ามหานคร สายสีชมพู อย่างต่อเนื่อง จนติดตั้งระบบรางจ่ายไฟจนมีความพร้อมใช้งานเรียบร้อยแล้ว ซึ่งที่ผ่านมา รฟม. และบริษัทผู้รับสัมปทาน NBM ได้ร่วมกันติดตามและตรวจสอบความเรียบร้อยอย่างใกล้ชิด เพื่อสามารถเปิดให้บริการเดินรถอย่างต่อเนื่อง ภายใต้มาตรฐานความปลอดภัยสูงสุดแก่ประชาชน ดังนั้นในวันนี้ กระทรวงคมนาคม ขร. รฟม. และ ผู้รับสัมปทาน NBM จึงได้ร่วมกันทดลองเดินรถจากสถานีกรมชลประทาน (PK05) ถึงสถานีศูนย์ราชการนนทบุรี (PK01) เพื่อทดสอบความพร้อมของระบบและสร้างความมั่นใจในการใช้บริการให้แก่ประชาชน ซึ่งจากการทดลองเดินรถทั้ง 5 สถานีนั้น พบว่าระบบการเดินรถมีความราบรื่นเรียบร้อยดี และหลังจากนี้บริษัทผู้รับสัมปทาน NBM จะเปิดให้บริการเดินรถต่อเนื่องทั้ง 30 สถานี โดยผู้โดยสารไม่ต้องเปลี่ยนขบวนที่สถานีกรมชลประทาน (PK05) และจะเริ่มจัดเก็บค่าโดยสารในอัตรา 15-45 บาท ตั้งแต่วันที่ 1 กุมภาพันธ์ 2567 เป็นต้นไป
ท้ายนี้ นายสุรพงษ์ฯ ได้กล่าวขอบคุณทุกภาคส่วน ทั้งเจ้าหน้าที่และผู้ประกอบการ ที่ให้ความร่วมมือในการช่วยกันแก้ไขปัญหา และลุล่วงไปได้ด้วยดี เพื่อคืนความสะดวกให้พี่น้องประชาชนกลับมาใช้บริการรถไฟฟ้าสายสีชมพูได้ปกติเหมือนเดิม
************ 31 มกราคม 2567************
รัฐบาลไทย-ข่าวทำเนียบรัฐบาล-Cabinet approves Pol.Gen. Roy Ingkhapairoj as new NSC Secretary-General
วันพุธที่ 31 มกราคม 2567
31/01/2567
Cabinet approves Pol.Gen. Roy Ingkhapairoj as new NSC Secretary-General
Cabinet approves Pol.Gen. Roy Ingkhapairoj as new NSC Secretary-General
January 30, 2024, at 1130hrs, at the Command Building I, Government House, Prime Minister and Minister of Finance Srettha Thavisin disclosed that the cabinet, in its meeting today, approved an appointment of Police General Roy Ingkhapairoj as Secretary-General of the National Security Council (NSC).
รัฐบาลไทย-ข่าวทำเนียบรัฐบาล-​ปลัดฯ ณัฐพล เยี่ยมชม MIND COMM ศูนย์ท่าแพ หนุนแนวคิด พัฒนาอุตสาหกรรม สร้างแหล่งเรียนรู้ ต่อยอดภูมิปัญญาท้องถิ่น
วันพุธที่ 31 มกราคม 2567
31/01/2567
​ปลัดฯ ณัฐพล เยี่ยมชม MIND COMM ศูนย์ท่าแพ หนุนแนวคิด พัฒนาอุตสาหกรรม สร้างแหล่งเรียนรู้ ต่อยอดภูมิปัญญาท้องถิ่น
​ปลัดฯ ณัฐพล เยี่ยมชม MIND COMM ศูนย์ท่าแพ หนุนแนวคิด พัฒนาอุตสาหกรรม สร้างแหล่งเรียนรู้ ต่อยอดภูมิปัญญาท้องถิ่น
วันที่ 26 มกราคม 2567 ดร.ณัฐพล รังสิตพล ปลัดกระทรวงอุตสาหกรรม ลงพื้นที่เยี่ยมชม สํานักงานอุตสาหกรรมเชียงใหม่ ศูนย์ท่าแพ MIND COMM โดยมี นางพัชรี ใบยา อุตสาหกรรมจังหวัดเชียงใหม่ พร้อมด้วย ข้าราชการ และเจ้าหน้าที่ ให้การต้อนรับ ณ สํานักงานอุตสาหกรรมจังหวัดเชียงใหม่ ถนนท่าแพ ตําบลช้างม่อย อําเภอเมืองเชียงใหม่
MIND COMM หรือ โครงการพัฒนาพื้นที่ต้นแบบอุตสากรรมสร้างสรรค์เพื่อชุมชน มีวัตถุประสงค์ เพื่อสร้างพื้นที่ต้นแบบในการยกระดับการพัฒนาอุตสาหกรรมเป้าหมายที่มีศักยภาพทางเศรษฐกิจของจังหวัดเชียงใหม่ควบคู่ไปกับการดูแลชุมชน เพื่อสร้างแหล่งเรียนรู้และบ่มเพาะธุรกิจอุตสาหกรรม เชิงสร้างสรรค์ ที่มุ่งเน้นการนําภูมิปัญญาท้องถิ่นมาต่อยอดเพื่อสร้างการกระจายรายได้ไปสู่ชุมชนและท้องถิ่นอย่างยั่งยืน และเพื่อเป็นแหล่งรวบรวมและแสดงผลิตภัณฑ์อุตสาหกรรมที่รองรับกับบริบททางเศรษฐกิจของจังวัดเชียงใหม่ รวมทั้งจังหวัดใกล้เคียง ให้เกิดการเชื่อมโยงห่วงโซ่การผลิตที่สามารถสร้างมูลค่าเพิ่มที่กระจายไปสู่ผู้ประกอบการและชุมชนที่เกี่ยวข้องได้ตั้งแต่ต้นทางจนถึงปลายทางอย่างทั่วถึงและเป็นธรรม
โดยการดําเนินงาน แบ่งเป็น 2 ระยะ ในระยะแรก เริ่มกิจกรรมในปี 2566 – 2568 จัดกิจกรรม ดังนี้ 1. ถนนกาแฟท้องถิ่น (Local Coffee Street) เพื่อเป็นการเปิดตลาดกาแฟ ให้ผู้ประกอบการรายเล็ก เพื่อเป็นการสร้างโอกาสให้กาแฟจากชุมชนท้องถิ่น ให้เป็นที่รู้จักมากยิ่งขึ้น 2. ข่วงศิลปะและหัตถกรรม (Art & Craft Space) เป็นพื้นที่ในการสร้างสรรค์งานศิลปะ เปิดโอกาสให้ศิลปินมีพื้นที่สําหรับโชว์ผลงานต่าง ๆ 3. ตลาดชุมชนคนมี MIND (MIND Community Market) เป็นการเปิดตลาดใหม่ ๆ ให้ผู้ประกอบการ มีพื้นที่ในการจําหน่ายสินค้าเพิ่มมากขึ้น และ 4. ห้องสมุดรักษ์โลก (Green Library) เป็นการสร้างสรรค์เฟอร์นิเจอร์ จากวัสดุจากกระดาษแข็ง เพื่อใช้เป็นสถานที่เจรจาธุรกิจการขาย (Co-Community) โดยเมื่อเดือนตุลาคม 2566 ที่ผ่านมา ได้มีการจัดงาน “เข้าท่ากาแฟ Coffee Function” เพื่อเป็นการยกระดับอุตสาหกรรมกาแฟตามนโยบาย Soft Power ของรัฐบาล และผลิตภัณฑ์ที่สอดคล้องกับความต้องการของตลาดเป้าหมาย กระตุ้นเศรษฐกิจเเละการผลิตกาแฟตลอดห่วงโซ่ เพิ่มช่องทางการตลาดให้กับผู้ประกอบการกาแฟ
สําหรับ ในระยะที่ 2 จะเริ่มดําเนินการในปี 2569 – 2570 เป็นขยายผลจากระยะที่ 1 โดยใช้พื้นที่บ้านพักเจ้าหน้าที่ จํานวน 5 หลัง และโรงเก็บแร่ จํานวน 2 หลัง ในการยกระดับพื้นที่เป็นแหล่งเรียนรู้และฝึกทักษะในการต่อยอดภูมิปัญญาท้องถิ่นเพื่อขยายตลาดไปสู่สากล (Soft Power Workshop) รองรับระเบียงเศรษฐกิจภาคเหนือ (NEC) ฐานเศรษฐกิจสร้างสรรค์มูลค่าสูงตามนโยบายของรัฐบาล
รัฐบาลไทย-ข่าวทำเนียบรัฐบาล-ธอส. รับโล่ประกาศเกียรติคุณศูนย์ข้อมูลข่าวสารของราชการโดดเด่น ประจำปี 2565 และ 2566
วันพุธที่ 31 มกราคม 2567
31/01/2567
ธอส. รับโล่ประกาศเกียรติคุณศูนย์ข้อมูลข่าวสารของราชการโดดเด่น ประจําปี 2565 และ 2566
ธนาคารอาคารสงเคราะห์ (ธอส.) สถาบันการเงินของรัฐ ที่มีพันธกิจ “ทําให้คนไทยมีบ้าน” รับมอบโล่ประกาศเกียรติคุณศูนย์ข้อมูลข่าวสารของราชการโดดเด่น ประจําปี 2565 และ 2566 เป็นระยะเวลา 2 ปีต่อเนื่อง
ธนาคารอาคารสงเคราะห์ (ธอส.) สถาบันการเงินของรัฐ ที่มีพันธกิจ “ทําให้คนไทยมีบ้าน” รับมอบโล่ประกาศเกียรติคุณศูนย์ข้อมูลข่าวสารของราชการโดดเด่น ประจําปี 2565 และ 2566 เป็นระยะเวลา 2 ปีต่อเนื่อง เป็นผลจากการที่ ธอส. ดําเนินงานโดยตระหนักถึงความสําคัญของการเผยแพร่ข้อมูลข่าวสาร และสิทธิในการรับรู้ข้อมูลข่าวสารของประชาชนอันเป็นสิทธิขั้นพื้นฐาน และปฏิบัติตามเจตนารมณ์ของพระราชบัญญัติข้อมูลข่าวสารของราชการ พ.ศ. 2540 ภายใต้หลักการ "เปิดเผยเป็นหลัก ปกปิดเป็นข้อยกเว้น" แสดงถึงหลักธรรมาภิบาล ความโปร่งใสและตรวจสอบได้ในการดําเนินงานของธนาคาร
นายกมลภพ วีระพละ กรรมการผู้จัดการ ธนาคารอาคารสงเคราะห์ (ธอส.) รับมอบโล่ประกาศเกียรติคุณศูนย์ข้อมูลข่าวสารของราชการโดดเด่น ประจําปี 2565 และ 2566 โดยนางสาวธิดาพร มีกิ่งทอง รองกรรมการผู้จัดการ กลุ่มงานปฏิบัติการ และรักษาการผู้ช่วยกรรมการผู้จัดการ สายงานกํากับกฎเกณฑ์และกฎหมาย ในฐานะประธานกรรมการในคณะกรรมการข้อมูลข่าวสารของราชการในธนาคารอาคารสงเคราะห์ พร้อมด้วยกรรมการและผู้สังเกตการณ์ในคณะกรรมการข้อมูลข่าวสารของราชการในธนาคารอาคารสงเคราะห์ เข้าร่วม โดย ธอส. จะยังคงเดินหน้าพัฒนาปรับปรุงการให้บริการศูนย์ข้อมูลข่าวสารทางราชการในช่องทางต่าง ๆ อย่างต่อเนื่อง เพื่อให้การบริการด้านข้อมูลข่าวสารกับประชาชนเป็นไปอย่างทั่วถึง รวดเร็ว ถูกต้องและทันเหตุการณ์มากขึ้น โดย ธอส. เป็นรัฐวิสาหกิจแห่งเดียวในสังกัดกระทรวงการคลังและเป็นสถาบันการเงินของรัฐแห่งเดียว ที่ได้รับโล่ประกาศเกียรติคุณศูนย์ข้อมูลข่าวสารของราชการโดดเด่น ประจําปี 2565 และ 2566 จากหน่วยงานรัฐที่เข้ารับโล่ประกาศเกียรติคุณทั้งสิ้น 109 รางวัลทั้งนี้นายกมลภพ ได้มอบหมายให้นายนิธิชัย สูงตรง ผู้อํานวยการฝ่ายวิชาการ และนายธนะชัย จูงวงศ์ ผู้ช่วยผู้อํานวยการฝ่ายวิชาการ เป็นผู้แทนธนาคารเข้ารับมอบโล่ประกาศเกียรติคุณดังกล่าวจาก นายสมศักดิ์ เทพสุทิน รองนายกรัฐมนตรี ณ ตึกสันติไมตรี ทําเนียบรัฐบาล เมื่อวันที่ 19 มกราคม 2567
รัฐบาลไทย-ข่าวทำเนียบรัฐบาล-เลขานุการรัฐมนตรีฯ ไพลิน ให้ประธานกรรมการมูลนิธิแสงอรุณการกุศลเพื่อการศึกษา และคณะ เข้าพบ
วันพุธที่ 31 มกราคม 2567
31/01/2567
เลขานุการรัฐมนตรีฯ ไพลิน ให้ประธานกรรมการมูลนิธิแสงอรุณการกุศลเพื่อการศึกษา และคณะ เข้าพบ
เลขานุการรัฐมนตรีฯ ไพลิน ให้ประธานกรรมการมูลนิธิแสงอรุณการกุศลเพื่อการศึกษา และคณะ เข้าพบ
วันที่ 25 มกราคม 2567 ดร.ไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม ให้ นายใส แสนโชติเจริญ ประธานกรรมการมูลนิธิแสงอรุณการกุศลเพื่อการศึกษา และคณะ เข้าพบ เพื่อสวัสดีปีใหม่ เนื่องในโอกาสเทศกาลปีใหม่ 2567 รวมถึงเป็นตัวแทนกรมพาณิชย์มณฑลหูหนาน สาธารณรัฐประชาชนจีน เพื่อเรียนเชิญท่านไปศึกษาดูงาน Heavy machinery เครื่องจักรหนัก เหมืองแร่ และอุตสาหกรรมรถไฟฟ้า ที่มณฑลหูหนาน สาธารณรัฐประชาชนจีน โดยมี นางศิริเพ็ญ เกียรติเฟื่องฟู รองผู้อํานวยการเศรษฐกิจอุตสาหกรรม นายธรวุฒิ เจริญสุข ผู้ช่วยผู้ว่าการการนิคมอุตสาหกรรมแห่งประเทศไทย และเจ้าหน้าที่กระทรวงอุตสาหกรรมที่เกี่ยวข้อง เข้าร่วมหารือ ณ ห้องประชุมชุณหะวัณ ชั้น 3 สปอ.
เลขานุการรัฐมนตรีฯ กล่าวขอบคุณ ที่ให้เกียรติเรียนเชิญท่านรัฐมนตรีว่าการกระทรวงอุตสาหกรรม ทั้งนี้ไทยและจีนมีความสัมพันธ์แน่นแฟ้นมาโดยตลอด โดยอุตสาหกรรมในจีนถือเป็นคู่ค้าที่สําคัญอย่างยิ่ง อีกทั้งยังเป็นประเทศมีนวัตกรรมในระบบภาคอุตสาหกรรมที่อยู่ในลําดับต้น ๆ ของโลกอีกด้วย ทั้งนี้จะนําเรื่องที่หารือดังกล่าวนําเรียนรัฐมนตรีฯ ต่อไป
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เรียกประชุมติดตามสถานการณ์การเผาในพื้นที่เกษตรกรรม และเร่งรัดการให้ความช่วยเหลือเกษตรกรที่ประสบภัยพิบัติด้านการเกษตร
วันอังคารที่ 30 มกราคม 2567
รองปลัดเศรษฐเกียรติฯ เรียกประชุมติดตามสถานการณ์การเผาในพื้นที่เกษตรกรรม และเร่งรัดการให้ความช่วยเหลือเกษตรกรที่ประสบภัยพิบัติด้านการเกษตร
รองปลัดเศรษฐเกียรติฯ เรียกประชุมติดตามสถานการณ์การเผาในพื้นที่เกษตรกรรม และเร่งรัดการให้ความช่วยเหลือเกษตรกรที่ประสบภัยพิบัติด้านการเกษตร
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ประธานการประชุมศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ครั้งที่ 1/2567 เมื่อวันที่ 30 ม.ค. 67 โดยมีผู้บริหาร และเจ้าหน้าที่สังกัดกระทรวงเกษตรและสหกรณ์ เข้าร่วมการประชุม ณ ห้องประชุมสํานักตรวจราชการ (1403) กระทรวงเกษตรและสหกรณ์ และผ่านระบบ Zoom Meeting
โดยที่ประชุมรับทราบความก้าวหน้าการดําเนินงานตามมาตรการป้องกันและแก้ไขปัญหาการเผาในพื้นที่เกษตรกรรม
ปี 2566/67 และผลการดําเนินงานการป้องกันและเฝ้าระวังการเผาซากพืชหรือวัชพืช และเศษวัสดุทางการเกษตร ณ วันที่ 28 มกราคม 2567 โดยชุดปฏิบัติการเพื่อเฝ้าระวังการเผาในพื้นที่เกษตรกรรมลงพื้นที่ตรวจสอบข้อเท็จจริง ตั้งแต่วันที่ 15 ธันวาคม 2566 - 28 มกราคม 2567 มีการรายงานจุดความร้อน (Hotspot) ในพื้นที่เกษตรกรรม 1,281 จุด แต่จากการลงพื้นที่ตรวจสอบพบว่า มีการเผาจริงในพื้นที่เกษตรกรรมเพียง 889 จุด (69%) เท่านั้น ทั้งนี้ ได้มอบหมายให้ทุกหน่วยงานจัดส่งเจ้าหน้าที่
เข้าร่วมกับชุดปฏิบัติการ พร้อมทั้งได้กําชับให้ชุดปฏิบัติการลงตรวจสอบพื้นที่ตามแผนที่กําหนด และตามข้อมูลที่พบจุดความร้อน พร้อมสร้างความเข้าใจ เพื่อให้เกษตรกรลดการเผาและรายงานผลการดําเนินงานทุกวัน
นอกจากนี้ ได้กําชับให้หน่วยงานที่เกี่ยวข้องเร่งดําเนินการให้ความช่วยเหลือเกษตรกรผู้ประสบภัยพิบัติด้านการเกษตร ตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562
รัฐบาลไทย-ข่าวทำเนียบรัฐบาล-SME D Bank คว้ารางวัล “รัฐวิสาหกิจดีเด่น” ด้านความร่วมมือเชิงยุทธศาสตร์ บูรณาการ ปณท. สร้างนวัตกรรมบริการ ลดความเหลื่อมล้ำ สร้างโอกาสเอสเอ็มอีรายย่อยถึงแหล่งทุน
วันพุธที่ 31 มกราคม 2567
31/01/2567
SME D Bank คว้ารางวัล “รัฐวิสาหกิจดีเด่น” ด้านความร่วมมือเชิงยุทธศาสตร์ บูรณาการ ปณท. สร้างนวัตกรรมบริการ ลดความเหลื่อมล้ํา สร้างโอกาสเอสเอ็มอีรายย่อยถึงแหล่งทุน
SME D Bank คว้ารางวัลรัฐวิสาหกิจดีเด่น ประจําปี 2566 ด้านความร่วมมือเชิงยุทธศาสตร์เพื่อการพัฒนาดีเด่น จากโครงการ “Transaction-based Lending สินเชื่อเพื่อผู้ประกอบการ SMEs ค้าขายผ่าน Cash on Delivery (COD)”
SME D Bank คว้ารางวัลรัฐวิสาหกิจดีเด่น ประจําปี 2566 ด้านความร่วมมือเชิงยุทธศาสตร์เพื่อการพัฒนาดีเด่น จากโครงการ “Transaction-based Lending สินเชื่อเพื่อผู้ประกอบการ SMEs ค้าขายผ่าน Cash on Delivery (COD)” บูรณาการ ปณท. สร้างมิติใหม่ของสินเชื่อและบริการ อุ้มเอสเอ็มอีกลุ่มค้าขายออนไลน์รายย่อยเข้าถึงแหล่งทุน ช่วยสร้างโอกาส ลดความเหลื่อมล้ํา สร้างความยั่งยืนแก่สังคมและเศรษฐกิจไทย
วันนี้ (31 ม.ค. 67) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank โดย นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เข้ารับรางวัลรัฐวิสาหกิจดีเด่น ประจําปี 2566 ประเภท “รางวัลความร่วมมือเชิงยุทธศาสตร์เพื่อการพัฒนาดีเด่น” จัดโดยสํานักงานคณะกรรมการนโยบายรัฐวิสาหกิจ (สคร.) กระทรวงการคลัง ภายใต้แนวคิด "รัฐวิสาหกิจสร้างสรรค์พลังไทยสู่สากล ENHANCING THAINESS TOWARDS GLOBAL OPPORTUNITIES" จากโครงการ “Transaction-based Lending สินเชื่อเพื่อผู้ประกอบการ SMEs ค้าขายผ่าน Cash on Delivery (COD)” โดยได้รับเกียรติจากนายกฤษฎา จีนะวิจารณะ รัฐมนตรีช่วยว่าการกระทรวงการคลัง ซึ่งได้รับมอบหมายจากนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้เป็นประธานในพิธี และมอบรางวัล ณ ตึกสันติไมตรี ทําเนียบรัฐบาล
นางสาวนารถนารี กล่าวว่า การได้รับรางวัลดังกล่าว สร้างความภาคภูมิใจ และเป็นการสะท้อนความสําเร็จที่เกิดจากความมุ่งมั่นตั้งใจของ SME D Bank กับ บริษัท ไปรษณีย์ไทย จํากัด (ปณท.) ที่บูรณาการนําความเชี่ยวชาญของ 2 หน่วยงาน มาเสริมศักยภาพระหว่างกัน เพื่อพัฒนานวัตกรรมสินเชื่อและกระบวนการอํานวยสินเชื่อ ผ่านโครงการ “Transaction-based Lending สินเชื่อเพื่อผู้ประกอบการ SMEs ค้าขายผ่าน Cash on Delivery (COD)” สร้างโอกาสแก่ผู้ประกอบการรายย่อยกลุ่มค้าขายสินค้าออนไลน์ที่ใช้บริการเก็บเงินปลายทางหรือ COD ซึ่งถือเป็นเส้นเลือดฝอยทางเศรษฐกิจ ให้เข้าถึงแหล่งทุนอย่างเป็นธรรมและเสมอภาค ปิดช่องว่างความเหลื่อมล้ําในการเข้าถึงบริการทางการเงินของรายย่อย สอดคล้องโดยตรงตามแนวทาง ESG (Environmental Social Governance) ที่นําไปสู่เป้าหมายการพัฒนาที่ยั่งยืนขององค์การสหประชาชาติ หรือ SDGs (Sustainable Development Goals) สร้างการเติบโตของเศรษฐกิจและสังคมไทยอย่างเข้มแข็งและยั่งยืน
"ความร่วมมือในโครงการนี้เป็นจุดเริ่มต้นและแรงกระตุ้นให้ 2 หน่วยงานภาครัฐ ได้ริเริ่มสร้างสรรค์นวัตกรรมใหม่ นําไปสู่การพัฒนาองค์กรให้มีศักยภาพสูงขึ้น เพื่อมอบบริการที่ดีที่สุดทั้งในปัจจุบันและอนาคต ให้แก่ประชาชน ช่วยสร้างความเสมอภาค ลดความเหลื่อมล้ํา สร้างโอกาส สร้างรายได้ และที่สําคัญ สร้างความยั่งยืน ให้สังคมและเศรษฐกิจไทย สอดคล้องยุทธศาสตร์ชาติ และตรงกับนโยบายหลักการพัฒนาที่ยั่งยืนของรัฐบาล และองค์การสหประชาชาติ" นางสาวนารถนารี กล่าวทิ้งท้าย
รัฐบาลไทย-ข่าวทำเนียบรัฐบาล-“สุริยะ” ผลักดันความร่วมมือด้านการคมนาคมขนส่งระหว่างกระทรวงคมนาคมของไทยและสหราชอาณาจักร มุ่งสู่สังคมคาร์บอนต่ำ พัฒนารถยนต์ไฟฟ้า (EV)
วันพุธที่ 31 มกราคม 2567
“สุริยะ” ผลักดันความร่วมมือด้านการคมนาคมขนส่งระหว่างกระทรวงคมนาคมของไทยและสหราชอาณาจักร มุ่งสู่สังคมคาร์บอนต่ํา พัฒนารถยนต์ไฟฟ้า (EV)
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้ Mr. Mark Gooding เอกอัครราชทูตสหราชอาณาจักรประจําประเทศไทย และคณะ เข้าพบเพื่อเยี่ยมคารวะในโอกาสที่ นายสุริยะ จึงรุ่งเรืองกิจ เข้ารับตําแหน่งรัฐมนตรีว่าการกระทรวงคมนาคม และหารือความร่วมมือด้านการคมนาคมขนส่งระหว่างกระทรวงคมนาคมของไทยและกระทรวงคมนาคมของสหราชอาณาจักร หรือ UK Department for Transport (DfT) เกี่ยวกับทิศทางในการพัฒนาสู่สังคมคาร์บอนต่ําร่วมกัน และการพัฒนาระบบรถยนต์ไฟฟ้า (EV) ตลอดจนมาตรการลดอุบัติเหตุจากการขับขี่รถจักรยานยนต์ของนักท่องเที่ยวชาวอังกฤษ โดยมี นายชยธรรม์ พรหมศร ปลัดกระทรวงคมนาคม และหน่วยงานที่เกี่ยวข้องร่วมหารือ เมื่อวันที่ 30 มกราคม 2567 ณ ห้องรับรองกระทรวงคมนาคม
นายสุริยะ กล่าวว่า ในการประชุมวันนี้ ได้มีการนําเสนอแนวทางการพัฒนาความร่วมมือระหว่างหน่วยงานในสังกัดกระทรวงคมนาคม ได้แก่ สํานักงานนโยบายและแผนการขนส่งและจราจร กรมการขนส่งทางบก (ขบ.) และกรมเจ้าท่า ที่ได้ร่วมกับ UK DfT และสหราชอาณาจักรดําเนินโครงการต่าง ๆ เช่น ด้านการลดคาร์บอนในภาคอุตสาหกรรมและการคมนาคมขนส่งของไทย แผนการส่งเสริมพัฒนาอุตสาหกรรมผลิตรถยนต์ไฟฟ้า (EV) เพื่อยกระดับให้ไทยเป็นประเทศชั้นนําด้านการผลิตรถ EV รวมถึงการหารือแนวทางการให้ความช่วยเหลือกับนักท่องเที่ยวชาวอังกฤษที่ประสบปัญหาเกี่ยวกับการขับขี่รถจักรยานยนต์ในประเทศไทย
นายสุริยะ กล่าวต่อว่า สําหรับปัญหาของนักท่องเที่ยวชาวอังกฤษที่นิยมเช่ารถจักรยานยนต์ในประเทศไทยเพื่อขับขี่ท่องเที่ยวและประสบอุบัติเหตุ ทําให้ต้องรักษาตัวในโรงพยาบาลซึ่งมีค่าใช้จ่ายสูง แต่บริษัทประกันภัยไม่คุ้มครองค่ารักษาพยาบาล เนื่องจากการใช้ใบขับขี่ผิดประเภทในการซื้อกรมธรรม์ประกันภัย ส่งผลให้กรมธรรม์ประกันภัยของนักท่องเที่ยวชาวอังกฤษไม่ครอบคลุมค่ารักษาพยาบาลจากกรณีเกิดอุบัติเหตุ อีกทั้งการให้เช่ารถจักรยานยนต์ในประเทศไทย ไม่ได้มีข้อบังคับให้ต้องทําประกันภัยสําหรับผู้ขับขี่ โดยในการประชุมหารือด้านการกงสุลสหราชอาณาจักร - ไทย ครั้งที่ 3 (The 3rd United Kingdom – Thailand Consular Dialogue) ร่วมกับกรมการกงสุล กระทรวงการต่างประเทศ จะได้กําหนดประเด็นดังกล่าวในวาระการประชุม ซึ่งมีหน่วยงานภาครัฐ เช่น กระทรวงคมนาคม กระทรวงสาธารณสุข และสํานักงานตํารวจแห่งชาติ เข้าร่วมการประชุม ทั้งนี้ เมื่อวันที่ 18 ธันวาคม 2566 ผู้แทนสถานเอกอัครราชทูตฯ ได้เข้าพบผู้แทนกองการต่างประเทศ สํานักงานปลัดกระทรวงคมนาคม และผู้แทน ขบ. เพื่อหารือถึงแนวทางการแก้ไขปัญหาดังกล่าวด้วย โดยอยู่ระหว่างสรุปแนวทางการแก้ไขปัญหาที่ชัดเจนและครอบคลุม เนื่องจากเป็นประเด็นที่เกี่ยวข้องกับหลายหน่วยงาน อาทิ กระทรวงพาณิชย์เป็นผู้ควบคุมการออกใบอนุญาตกิจการให้เช่ารถจักรยานยนต์ แต่ไม่มีข้อบังคับให้ตรวจสอบใบอนุญาตขับขี่ก่อนเช่ารถจักรยานยนต์ สํานักงานตํารวจแห่งชาติมีอํานาจหน้าที่ตรวจดูใบอนุญาตขับขี่และเปรียบเทียบปรับ หากพบเจอการกระทําผิดในขณะขับขี่ และ ขบ. มีหน้าที่ออกใบอนุญาตขับขี่ เป็นต้น
รัฐบาลไทย-ข่าวทำเนียบรัฐบาล-โฆษกรัฐบาล เผยผลมาตรการวีซ่าฟรี (Visa Free) ไทย – จีน นักท่องเที่ยวจีนค้นหาข้อมูลไทยเพิ่มขึ้นถึง 7 เท่า บนแพลตฟอร์ม Ctrip และ 5 อันดับเมืองในไทยยอดนิยม
วันพุธที่ 31 มกราคม 2567
31/01/2567
โฆษกรัฐบาล เผยผลมาตรการวีซ่าฟรี (Visa Free) ไทย – จีน นักท่องเที่ยวจีนค้นหาข้อมูลไทยเพิ่มขึ้นถึง 7 เท่า บนแพลตฟอร์ม Ctrip และ 5 อันดับเมืองในไทยยอดนิยม
โฆษกรัฐบาล เผยผลมาตรการวีซ่าฟรี (Visa Free) ไทย – จีน นักท่องเที่ยวจีนค้นหาข้อมูลไทยเพิ่มขึ้นถึง 7 เท่า บนแพลตฟอร์ม Ctrip และ 5 อันดับเมืองในไทยยอดนิยม คือ กรุงเทพฯ ภูเก็ต เชียงใหม่ เกาะสมุย และ พัทยา อีกทั้งนักท่องเที่ยวชิงต่าวสนใจเที่ยวไทย
วันนี้ (31 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลเชื่อมั่นว่า ประเทศไทย - จีนจะเห็นความสําเร็จสะท้อนจากตัวเลขการท่องเที่ยวที่มั่นใจว่าจะมีจํานวนสูงขึ้น กระตุ้นการท่องเที่ยวระหว่างสองประเทศได้อย่างมีประสิทธิภาพ โดยหลังจากการลงนามความตกลงยกเว้นการลงตราซึ่งกันและกันสําหรับนักท่องเที่ยวไทยและจีน หรือ วีซ่าฟรี (Visa Free) ไทย – จีน อย่างเป็นทางการ เมื่อวันที่ 28 มกราคม 2567 โดยความตกลงดังกล่าวจะมีผลตั้งแต่วันที่ 1 มีนาคม 2567 เป็นต้นไป ส่งผลให้มีจํานวนนักท่องเที่ยวชาวจีนค้นหาข้อมูลที่เกี่ยวกับประเทศไทยเพิ่มขึ้นถึง 7 เท่าจากปกติ ผ่าน Ctrip (https://www.ctrip.com) เว็บไซต์บริการท่องเที่ยวที่ใหญ่ที่สุดของจีน โดยระบุว่า 5 จุดหมายในไทยที่ถูกค้นหามากที่สุด ได้แก่ กรุงเทพฯ ภูเก็ต เชียงใหม่ เกาะสมุย และ พัทยา
ขณะเดียวกัน นักท่องเที่ยวชาวไทยก็ค้นหาข้อมูลสถานที่ท่องเที่ยวในประเทศจีนมากขึ้นเช่นเดียวกัน โดยพบว่าเพิ่มขึ้นมากกว่า 4 เท่าเมื่อเทียบกับวันก่อนหน้า บนแพลตฟอร์ม Trip.com (https://Trip.com) เว็บไซต์จองที่พัก ตั๋วเครื่องบิน และการท่องเที่ยวแบบออนไลน์ โดยเมืองที่นักท่องเที่ยวชาวไทยค้นหามากที่สุด ได้แก่ เซี่ยงไฮ้ เฉิงตู ฮาร์บิน เซินเจิ้น ปักกิ่ง เทียนจิน ฉงชิ่ง และจางเจียเจี้ย
โฆษกประจําสํานักนายกรัฐมนตรี กล่าวว่า จากข้อมูลดังกล่าวสอดคล้องกับสถิติจํานวนนักท่องเที่ยวระหว่างประเทศที่เดินทางเข้าประเทศไทย (ข้อมูลล่าสุด 28 มกราคม 2567) ซึ่งการท่องเที่ยวแห่งประเทศไทย (ททท.) ระบุว่า นักท่องเที่ยวชาวจีนที่เดินทางเข้ามาในไทยเฉลี่ยกว่า 20,000 คนต่อวัน เป็นอันดับหนึ่งของนักท่องเที่ยวต่างชาติที่เดินทางเข้าไทยในปี 2567 โดยตั้งแต่วันที่ 1 มกราคม – 28 มกราคม 2567 ประเทศไทยรับนักท่องเที่ยวชาวจีนแล้ว 444,702 คน และไทยมีนักท่องเที่ยวต่างชาติเดินทางเข้ามาเที่ยวแล้วกว่า 2,743,147 คน
นอกจากนี้ China International Travel Service (Qingdao) CO.,Ltd. (CITS) ยังระบุว่า ผลจากมาตรการดังกล่าว ได้ทําให้กลุ่มนักท่องเที่ยวชาวชิงต่าวของประเทศจีนให้ความสนใจเป็นอย่างมาก โดยไทยถือเป็นจุดหมายปลายทางยอดนิยม โดยเฉพาะอย่างยิ่งในช่วงเทศกาลตรุษจีน ซึ่งมีปริมาณการจองเที่ยวบินไปยังประเทศไทยมากที่สุด ซึ่งนโยบายดังกล่าวจะเป็นประโยชน์และช่วยอํานวยความสะดวกให้กับนักท่องเที่ยวที่เดินทางไปเที่ยวประเทศไทยเป็นอย่างมาก
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เชื่อมั่นว่าการสนับสนุนการท่องเที่ยวไม่เพียงจะส่งสริมการกระชับความสัมพันธ์ระดับประชาชน แต่ยังช่วยส่งเสริมเศรษฐกิจ พัฒนาอุตสาหกรรมการท่องเที่ยวในไทย กระตุ้นเศรษฐกิจให้เกิดการจับจ่ายใช้สอย สร้างเม็ดเงินหมุนเวียนในระบบจากนักท่องเที่ยวที่ส่งตรงถึงพ่อค้าแม่ค้าในไทย กระตุ้นรายได้ประชาชนได้ถึงระดับรากหญ้า ซึ่งเชื่อว่าผลจากการดําเนินมาตรการวีซ่าฟรี (Visa Free) ไทย – จีน จะช่วยส่งเสริมการเดินทางระหว่างสองประเทศ และยกระดับความสําคัญของหนังสือเดินทางไทยตามแนวทางที่รัฐบาลให้ความสําคัญ” นายชัย กล่าว
รัฐบาลไทย-ข่าวทำเนียบรัฐบาล-“กยศ. เตรียมลงพื้นที่เช้าวันที่ 1 ก.พ.67 เพื่อช่วยเหลือนักศึกษา 3,000 กว่าคน ที่สถานศึกษาจังหวัดระยอง พร้อมเชิญผู้ว่าราชการจังหวัด และผู้ตรวจราชการกระทรวง อว. ร่วมลงพื้นที่”
วันพุธที่ 31 มกราคม 2567
31/01/2567
“กยศ. เตรียมลงพื้นที่เช้าวันที่ 1 ก.พ.67 เพื่อช่วยเหลือนักศึกษา 3,000 กว่าคน ที่สถานศึกษาจังหวัดระยอง พร้อมเชิญผู้ว่าราชการจังหวัด และผู้ตรวจราชการกระทรวง อว. ร่วมลงพื้นที่”
ผู้จัดการ กยศ.จะลงพื้นที่ไปพบเพื่อช่วยเหลือนักศึกษา 3,000 กว่าคน ที่สถานศึกษาแห่งหนึ่งในจังหวัดระยอง พร้อมเชิญผู้ว่าราชการจังหวัดและผู้ตรวจราชการกระทรวง อว. ร่วมลงพื้นที่เพื่อช่วยนักศึกษาที่ยังไม่สามารถอนุมัติเงินกู้ได้เนื่องจากรอข้อมูลจากสถานศึกษา
กองทุนเงินให้กู้ยืมเพื่อการศึกษา (กยศ.) เผยเช้าวันที่ 1 ก.พ.67 ผู้จัดการ กยศ.จะลงพื้นที่ไปพบเพื่อช่วยเหลือนักศึกษา 3,000 กว่าคน ที่สถานศึกษาแห่งหนึ่งในจังหวัดระยอง พร้อมเชิญผู้ว่าราชการจังหวัดและผู้ตรวจราชการกระทรวง อว. ร่วมลงพื้นที่เพื่อช่วยนักศึกษาที่ยังไม่สามารถอนุมัติเงินกู้ได้เนื่องจากรอข้อมูลจากสถานศึกษา
นายชัยณรงค์ กัจฉปานันท์ ผู้จัดการกองทุนฯ ได้เปิดเผยว่า “ในวันที่ 1 กุมภาพันธ์นี้ กองทุนฯ จะลงพื้นที่ร่วมกับผู้ว่าราชการจังหวัดระยองและผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม (อว.) เพื่อไปพบและช่วยเหลือนักศึกษาของสถานศึกษาแห่งหนึ่งในจังหวัดระยองจํานวน 3,115 คน ที่ร้องต่อศาลปกครองระยองให้กองทุนฯอนุมัติเงินกู้ยืมเรียนให้กับพวกตนจนสําเร็จการศึกษาเนื่องจากถูกระงับการให้กู้ยืม ซึ่งกรณีดังกล่าวกองทุนฯได้ตรวจพบความผิดปกติของสถานศึกษา ว่าได้มีการยกเลิกกิจการตั้งแต่วันที่ 30 พฤศจิกายน 2565 และกองทุนฯได้ทราบเรื่องจากกระทรวง อว. เมื่อวันที่ 9 สิงหาคม 2566 ทําให้กองทุนฯจําเป็นต้องระงับการให้กู้ยืมเงินไว้ก่อนเพื่อมิให้เกิดข้อผิดพลาด โดยที่ผ่านมากองทุนฯมิได้นิ่งนอนใจ ได้มีการติดตามข้อมูลรายชื่อนักศึกษาที่โอนย้ายไปศึกษาต่อที่อื่นหลายครั้งแต่ยังไม่ได้รับข้อมูลตามที่ร้องขอ ขณะนี้อยู่ระหว่างรอสถานศึกษาชี้แจงข้อมูลให้ชัดเจน หากกองทุนฯได้รับข้อมูลและตรวจสอบแล้วถูกต้อง กองทุนฯจะอนุมัติเงินกู้ต่อไป”ผู้จัดการกองทุนฯกล่าวในที่สุด
รัฐบาลไทย-ข่าวทำเนียบรัฐบาล-สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงปลูกต้นไม้วงศ์ถั่ว 9 ต้น ในพื้นที่โครงการส่งเสริมการเรียนรู้เพื่อการอนุรักษ์และฟื้นฟูสิ่งแวดล้อมอันเนื่องมาจากพระราชดำริ จังหวัดตาก
วันพุธที่ 31 มกราคม 2567
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงปลูกต้นไม้วงศ์ถั่ว 9 ต้น ในพื้นที่โครงการส่งเสริมการเรียนรู้เพื่อการอนุรักษ์และฟื้นฟูสิ่งแวดล้อมอันเนื่องมาจากพระราชดําริ จังหวัดตาก
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงปลูกต้นไม้วงศ์ถั่ว 9 ต้น ในพื้นที่โครงการส่งเสริมการเรียนรู้เพื่อการอนุรักษ์และฟื้นฟูสิ่งแวดล้อมอันเนื่องมาจากพระราชดําริ จังหวัดตาก
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงปลูกต้นไม้วงศ์ถั่ว 9 ต้น ในพื้นที่โครงการส่งเสริมการเรียนรู้เพื่อการอนุรักษ์และฟื้นฟูสิ่งแวดล้อมอันเนื่องมาจากพระราชดําริ จังหวัดตาก
วันที่ 31 มกราคม 2567 เวลา 08.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วย เลขาธิการ กปร นางชญานันท์ ภักดีจิตต์ รองปลัดกระทรวงทรัพยากรธรรมชาติและสิงแวดล้อม นายสุรชัย อจลบุญ อธิบดีกรมป่าไม้ นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธ์พืช ร่วมเฝ้ารับเสด็จ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินติดตามผลการดําเนินโครงการส่งเสริมการเรียนรู้เพื่อการอนุรักษ์และฟื้นฟูสิ่งแวดล้อมอันเนื่องมาจากพระราชดําริ จังหวัดตาก โดยโอกาสนี้ ทรงปลูกต้นไม้วงศ์ถั่ว (FABACEAE) จํานวน 9 ต้น ประกอบด้วย เสี้ยวดอกขาว แดง มะค่าแต้ ชิงชัน ศรียะลา ปาริชาติ หลุมพอ กระพี้จั่น และประดู่ป่า จากนั้น ทรงทอดพระเนตรนิทรรศการสร้างป่าสร้างรายได้ ในพื้นที่จังหวัดตาก จํานวน 8 อําเภอ ได้แก่ อ.ท่าสองยาง อ.แม่ระมาด อ.พบพระ อ.อุ้มผาง อ.วังเจ้า อ.แม่สอด อ.บ้านตาก และ อ.เมืองตาก ทอดพระเนตรนิทรรศการเยาวชนรักษ์พงไพรเฉลิมพระเกียรติ และฉายพระฉายาลักษณ์ร่วมกับผู้บริหารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-​"วิษณุ" นำทีมผู้ตรวจฯ แจงแผนตรวจราชการ ปี 67
วันพุธที่ 31 มกราคม 2567
31/01/2567
​"วิษณุ" นําทีมผู้ตรวจฯ แจงแผนตรวจราชการ ปี 67
​"วิษณุ" นําทีมผู้ตรวจฯ แจงแผนตรวจราชการ ปี 67
29 มกราคม 2567/ เวลา 09.30น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และคณะผู้ตรวจราชการฯ ได้แก่ นายวีระกิตติ์ รันทกิจธนวิชญ์ นายศุภกิจ บุญศิริ และ นายเอกนิติ รมยานนท์ ประชุมชี้แจงแนวทางการตรวจราชการของผู้ตรวจราชการกระทรวงอุตสาหกรรม ประจําปีงบประมาณ พ.ศ. 2567 ผ่านการประชุมทางสื่ออิเล็กทรอนิกส์ให้อุตสาหกรรมจังหวัดทั่วประเทศ และผู้แทนฯ รับทราบ เน้นการกํากับ ติดตาม ขับเคลื่อนงานด้านอุตสาหกรรมในทุกมิติ รวมงานนโยบาย ฮาลาลและฝุ่น pm 2.5 ในระยะเร่งด่วน พร้อมยกระดับคุมเข้มป้องกันเหตุพลุระเบิด โดยมี นายเตมีย์ พันธุวงค์ราช ผู้อํานวยการกองตรวจราชการ และเจ้าหน้าที่ที่เกี่ยวข้องร่วมด้วย ณ ห้องประชุม อก. 3 ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​นายกฯ เศรษฐา เดินหน้า การทูต ควบคู่ การค้า การลงทุน มุ่งประโยชน์แบบ win win ไปด้วยกัน
วันพุธที่ 31 มกราคม 2567
31/01/2567
​นายกฯ เศรษฐา เดินหน้า การทูต ควบคู่ การค้า การลงทุน มุ่งประโยชน์แบบ win win ไปด้วยกัน
​นายกฯ เศรษฐา เดินหน้า การทูต ควบคู่ การค้า การลงทุน มุ่งประโยชน์แบบ win win ไปด้วยกัน
วันนี้ (31 มกราคม 2567) นายชัย วัชรงค์ โฆษกประจําสํานักนายกรัฐมนตรีเผย นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มุ่งนําประเทศไทยกลับเข้าสู่ เรดาร์โลก เป็นสมาชิกโลกที่ Active และอยู่ในประเทศต้นๆของสายตาโลก วางยุทธศาสตร์การทูตควบคู่เศรษฐกิจเชิงรุก ด้วยนโยบายการต่างประเทศที่จับต้องได้ เพิ่มบทบาทนําไทยในเวทีโลก เพื่อประโยชน์ของแระเทศและประชาชน เป็นที่ตั้ง
โดยช่วงเวลา 4 เดือนที่รัฐบาลเข้ารับหน้าที่การทํางานด้านการต่างประเทศเป็นด้านที่นายกรัฐมนตรีให้ความสําคัญอย่างยิ่ง โดยนายกรัฐมนตรีเร่งมุ่งหน้าเปิดตลาดทั่วโลก เพิ่มพันธมิตร พร้อมเป็นเซลล์แมนนําเสนอประเทศไทยในศักยภาพที่หลากหลาย เช่น การพัฒนาคุณภาพสินค้า และช่องจัดจําหน่ายในต่างประเทศ ความพร้อมที่จะรองรับนักลงทุนด้วยนโยบายรองรับการลงทุน เช่น ระบบสาธารณูปโภคพลังงานสะอาด การแก้กฎระเบียบให้เอื้อต่อการลงทุน และสภาพแวดล้อมทันสมัย เช่น สถานศึกษา และการแพทย์ที่รองรับการพํานักในพื้นที่การลงทุน
นายกรัฐมนตรีได้เดินทางเยือน 10 ประเทศ ซึ่งเป็นทั้งการเยือนอย่างเป็นทางการ และการเข้าร่วมการประชุมที่สําคัญ อาทิ การประชุมสมัชชาสหประชาชาติ สมัยสามัญ ครั้งที่ 78 (UNGA78) นครนิวยอร์ก สหรัฐอเมริกา / การประชุม BRF ครั้งที่ 3 กรุงปักกิ่ง ประเทศจีน / การประชุม อาเซียนและคณะมนตรีความร่วมมือรัฐอ่าวอาหรับ (Gulf Cooperation Council: GCC) ซาอุดีอาระเบีย / การประชุมผู้นําเขตเศรษฐกิจเอเปค ประจําปี 2023 ซานฟรานซิสโก สหรัฐอเมริกา / ประชุมสุดยอดอาเซียน - ญี่ปุ่นสมัยพิเศษ (ASEAN-Japan Commemorative Summit) ในวาระครบรอบ 50 ปี ความสัมพันธ์อาเซียน - ญี่ปุ่น และ การประชุม WEF ดาวอส สมาพันธรัฐสวิส
ในทุกการเดินทางนั้น นายกรัฐมนตรีได้ให้ความสําคัญทั้งมิติการทูต และการค้า การลงทุนไม่ยิ่งหย่อนไปกว่ากัน ใช้โอกาสพูดคุยกับเอกชนรายใหญ่ระดับโลก เพื่อเชิญชวนให้ร่วมลงทุนในไทย เปิดตัวโครงการ Landbridge จนทําให้มีประเทศ และบริษัทเอกชน ด้านท่าเรือรายใหญ่ของโลกต่างให้ความสนใจ พร้อมพิจารณาและเดินทางมาดูพื้นที่ด้วยตนเองด้วย รวมถึง การเปิดวิสัยทัศน์ด้านอุตสาหกรรมทันสมัยด้านพลังงาน ดิจิทัล รถยนต์ EV ให้ทั่วโลกได้รับรู้ถึงศักยภาพของไทย และบทบาทของไทยภายใต้การนําของนายกรัฐมนตรีว่า “ประเทศไทยเปิดแล้ว และไม่มีเวลาไหนที่ควรมาลงทุนในไทยมากกว่าเวลานี้”
“เชื่อมั่นครับว่ายุทธศาสตร์ด้านการต่างประเทศของรัฐบาลภายใต้การนําของนายกฯ เศรษฐาฯ จะทําให้ไทยก้าวหน้า กลับสู่จุดที่ทั่วโลกให้ความสําคัญ ให้ความสนใจ ยุทธศาสตร์แบบผูกมิตร การทูตที่กินได้ จะทําให้ประชาชนปากท้องดีขึ้น และเชื่อมั่นได้เลยครับว่านายกรัฐมนตรียังตั้งใจที่จะเปิดนโยบายวีซ่าฟรีกับประเทศอื่น ๆ เพิ่มขึ้นอีก เพื่อเพิ่มศักยภาพของหนังสือเดินทางไทยในเวทีโลกครับ” นายชัย กล่าว
รัฐบาลไทย-ข่าวทำเนียบรัฐบาล-เมื่อวันที่ 30 มกราคม 2567 ณ ห้องยุทธนาธิการ ภายในศาลาว่าการกลาโหม นายสุทิน คลังแสง รัฐมนตรีว่าการกระทรวงกลาโหม เป็นประธานในการประชุมเพื่อรับฟังรายงานผลความคืบหน้าการดำเนินงานของคณ
วันพุธที่ 31 มกราคม 2567
เมื่อวันที่ 30 มกราคม 2567 ณ ห้องยุทธนาธิการ ภายในศาลาว่าการกลาโหม นายสุทิน คลังแสง รัฐมนตรีว่าการกระทรวงกลาโหม เป็นประธานในการประชุมเพื่อรับฟังรายงานผลความคืบหน้าการดําเนินงานของคณ
ในการนี้ ที่ประชุมได้รับทราบการแต่งตั้งคณะอนุทํางานขับเคลื่อนการดําเนินการด้านสวัสดิการของกําลังพล จํานวน 3 คณะ ได้แก่
1) คณะอนุทํางานขับเคลื่อนการดําเนินการพัฒนาศักยภาพโรงเรียนสายสามัญที่อยู่ในความอุปถัมภ์ของกองทัพ โดยมี โรงเรียนกองทัพบกอุปถัมภ์ (รร.ทบอ.) จํานวน 14 โรงเรียน และ โรงเรียนในสวัสดิการกองทัพเรือ จํานวน 2 โรงเรียน ซึ่งมีเป้าหมายมุ่งเน้นให้นักเรียนมีผลสัมฤทธิ์ทางการเรียนสูงขึ้น มีการพัฒนาตามมาตรฐานการศึกษาชาติ และมาตรฐานตามที่โรงเรียนกําหนดอย่างมีคุณภาพ ด้วยการ พัฒนาทักษะการคิดและวิเคราะห์อย่างเป็นระบบผ่านกระบวนการเรียนรู้รูปแบบเชิงรุก (Active Learning), ยกระดับมาตรฐานของโครงการห้องเรียน English Integrated Study (EIS), ขยายเครือข่ายเพื่อให้เกิดความร่วมมือด้านการศึกษา, พัฒนาแพลตฟอร์มดิจิทัลเพื่อการเรียนรู้ในการใช้เทคโนโลยีดิจิทัล, จัดกระบวนการเรียนการสอนมุ่งเน้นให้เกิดการเรียนรู้โดยการลงมือปฏิบัติ (Learning by doing) รวมทั้งสร้างแรงจูงใจในการเลือกเรียนและประกอบอาชีพตามความต้องการของตนเองในอนาคต
2) คณะอนุทํางานขับเคลื่อนการดําเนินการปรับปรุงที่พักอาศัยของหน่วยงานสําหรับข้าราชการชั้นผู้น้อย โดยมีแผนการปรับปรุงและก่อสร้างบ้านพักสวัสดิการ ปี พ.ศ.2567-2569 (รวมทั้งหมด จํานวน 7,647 ยูนิต) เพื่อช่วยเหลือข้าราชการชั้นผู้น้อยที่มีรายได้น้อยและยังไม่มีที่อยู่อาศัยเป็นของตนเอง ให้มีที่อยู่อาศัยที่มีคุณภาพ ราคาถูก และเพื่อสร้างขวัญและกําลังใจ พร้อมทั้งยกระดับคุณภาพชีวิตให้ดียิ่งขึ้น
3) คณะอนุทํางานขับเคลื่อนการดําเนินการปรับปรุงแหล่งสวัสดิการของหน่วยทหาร ทั้งสวัสดิการภายใน จํานวน 212 กิจการ และสวัสดิการเชิงธุรกิจ จํานวน 166 กิจการ (ดําเนินการแล้ว 48 กิจการ และอยู่ระหว่างดําเนินการ 118 กิจการ) เพื่อให้มีความถูกต้อง โปร่งใส ตรวจสอบได้ เป็นไปตามกฎหมาย รวมทั้งระเบียบสํานักนายกรัฐมนตรีและกระทรวงการคลังที่เกี่ยวข้อง ซึ่งจะต้องดําเนินการให้เป็นไปในลักษณะรูปแบบเดียวกันทั้งหมดของหน่วยขึ้นตรงกระทรวงกลาโหม ตลอดจนให้พิจารณาด้วยความรอบคอบถึงรายได้ที่รับมาให้ชัดเจนว่า เป็นสวัสดิการภายใน หรือสวัสดิการเชิงธุรกิจที่ต้องนําส่งรายได้เข้ากระทรวงการคลัง ซึ่งที่ผ่านมากระทรวงกลาโหม โดยสํานักงานปลัดกระทรวงกลาโหม กองบัญชาการกองทัพไทย กองทัพบก กองทัพเรือ และกองทัพอากาศ ได้มีการดําเนินการมาแล้วตลอด รวมถึงยังคงมุ่งมั่นที่จะดําเนินการในเรื่องดังกล่าวให้มีความถูกต้องและเหมาะสม โดยคํานึงถึงสภาพการณ์การเปลี่ยนแปลงของสังคมในปัจจุบัน
รัฐบาลไทย-ข่าวทำเนียบรัฐบาล-เชิดชูเกียรติทหารกล้า ๓ กุมภาพันธ์ วันทหารผ่านศึก
วันพุธที่ 31 มกราคม 2567
เชิดชูเกียรติทหารกล้า ๓ กุมภาพันธ์ วันทหารผ่านศึก
ขอเชิญร่วมบริจาคเงินและเครื่องมือทางการแพทย์ให้กับโรงพยาบาลทหารผ่านศึก
จัดทําโครงการศูนย์อายุรวัฒน์เพื่อทหารผ่านศึกและประชาชนบริจาคผ่านบัญชีธนาคารกรุงไทย ชื่อบัญชี “โรงพยาบาลทหารผ่านศึก (อผศ.)" บัญชีออมทรัพย์ สาขาวิภาวดีรังสิต 5 เลขที่ 019-1-06536 – 6 ใบเสร็จรับเงินนําไปลดหย่อนภาษีได้ 2 เท่า
รัฐบาลไทย-ข่าวทำเนียบรัฐบาล-“รัดเกล้า” แจงการประชุม ครม. เคารพและให้เกียรติกัน วอนสื่อมวลชนและประชาชนอย่าเข้าใจผิด ยืนยันไม่มีปกป้องคนทำผิด
วันพุธที่ 31 มกราคม 2567
31/01/2567
“รัดเกล้า” แจงการประชุม ครม. เคารพและให้เกียรติกัน วอนสื่อมวลชนและประชาชนอย่าเข้าใจผิด ยืนยันไม่มีปกป้องคนทําผิด
“รัดเกล้า” แจงการประชุม ครม. เคารพและให้เกียรติกัน วอนสื่อมวลชนและประชาชนอย่าเข้าใจผิด ยืนยันไม่มีปกป้องคนทําผิด
วันนี้ (31 ม.ค. 67)จากกรณีที่มีการเผยแพร่ข่าวบรรยากาศการประชุมครม.วานนี้ (30 มกราคม 2567) ในช่วงวาระนายกรัฐมนตรีสั่งการที่มีการพูดถึงประเด็นการจับกุมกลุ่มนักร้องเรียนที่ถูกตั้งข้อกล่าวหารีดทรัพย์ และมีรายงานว่า นายพีระพันธ์ุ สารีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน ได้พูดถึงประเด็นนี้ และเมื่อพูดจบ ผู้เข้าร่วมประชุมที่ไม่ให้ความสนใจในสิ่งที่เกิดขึ้นนั้น นางรัดเกล้าอินทวงศ์​ สุวรรณคีรี​ รองโฆษกประจําสํานักนายก ขอชี้แจงว่าเป็นข้อมูลที่คลาดเคลื่อนและไม่สะท้อนถึงบรรยากาศความจริง
ในฐานะตนเองที่เข้าร่วมประชุม ครม.​ เมื่อวาน อยากชี้แจงความจริง​ 2 ประเด็น​ ดังนี้
1) หลังจากที่นายพีระพันธ์ุพูดเสร็จ นายกรัฐมนตรี ได้พูดว่า "รับทราบในข้อสังเกตและจะรับไปตรวจสอบกับทาง สตช." ก่อนที่นายกฯ จะเดินหน้าเข้าวาระปรกติ
2) บรรยากาศ​การประชุม ครม. คือหลายคนตั้งใจฟัง​และต่างพยักหน้าตาม และหลังการประชุม ครม. เสร็จสิ้นยังมีหลายคนเข้าไปพูดคุยด้วยความเข้าใจและให้กําลังใจ
“ดังนั้นขอ​วอนสื่อมวลชนและประชาชน อย่าเข้าใจผิด​จากการรายงานข่าวที่อาจได้ข้อมูลมาคลาดเคลื่อน ซึ่งขอย้ําว่าการทํางานของ ครม. ชุดนี้มีวุฒิภาวะและความเป็นมืออาชีพ อีกทั้งยังให้ความเคารพและให้เกียรติซึ่งกันและกัน ในขณะเดียวกันเมื่อใครทําผิด​ ยืนยันไม่มีการปกป้อง โดยขอให้กระบวนการยุติธรรมเป็นคนตัดสิน” นางรัดเกล้ากล่าว
รัฐบาลไทย-ข่าวทำเนียบรัฐบาล-รมว.ดีอี ร่วมงานเสวนาแลกเปลี่ยนไอเดียการดำเนินธุรกิจ Digital Night #13
วันพุธที่ 31 มกราคม 2567
รมว.ดีอี ร่วมงานเสวนาแลกเปลี่ยนไอเดียการดําเนินธุรกิจ Digital Night #13
รมว.ดีอี ร่วมงานเสวนาแลกเปลี่ยนไอเดียการดําเนินธุรกิจ Digital Night #13
วันที่ (30 มกราคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงานเสวนาและแลกเปลี่ยนไอเดียการดําเนินธุรกิจ Digital Night #13: Business Transformation & Human Management โดยสภาอุตสาหกรรมแห่งประเทศไทย ร่วมกับกลุ่มอุตสาหกรรมดิจิทัล รวมถึงกระทรวงดิจิทัลเพื่อเศรษฐกิจและสังคม โดยในงานได้มีการให้ความรู้ด้านการบริหารองค์กรและบุคลากร จากวิทยากรชั้นนํา พร้อมเหล่าแพลตฟอร์ม และโซลูชั่น ที่จะช่วยเปลี่ยนให้ธุรกิจเป็นองค์กรดิจิทัลได้สะดวก และง่ายมากยิ่งขึ้น เป็นโอกาสที่ดีที่จะได้บูรณาการส่งเสริมความรู้ทางด้านเทคโนโลยี เป็นการเพิ่มโอกาสและเพิ่มขีดความสามารถในการดําเนินธุรกิจ และแสวงหาโอกาสในการขยายตลาดสินค้า บริการในตลาดสากลด้วยดิจิทัลได้มากยิ่งขึ้น โดยมีนายเกรียงไกร เธียรนุกุล ประธานสภาอุตสาหกรรมแห่งประเทศไทย นายอมฤต ฟรานเซน ประธานกลุ่มอุตสาหกรรมดิจิทัล และคณะผู้บริหารสภาอุตสาหกรรมแห่งประเทศไทย พล.ต.ต.นิเวศน์ อาภาวศิน รองผู้บัญชาการตํารวจสืบสวนสอบสวนอาชญากรรมทางเทคโนโลยี (บช.สอท.), นายสุทธิเกียรติวีระกิจพานิช ที่ปรึกษารัฐมนตรีว่าการกระทรวงดิจิทัลฯ, ผศ.ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล และผู้ที่เกี่ยวข้องเข้าร่วม ณ Zilla Space ชั้น 11 Building 2, FYI Center กรุงเทพฯ
..............................................
รัฐบาลไทย-ข่าวทำเนียบรัฐบาล-ครม. ไฟเขียว ร่าง พ.ร.บ.แก้ไขกฎหมายประมง ให้สอดคล้องสถานการณ์ส่งเสริมทำประมงมีประสิทธิภาพ
วันพุธที่ 31 มกราคม 2567
ครม. ไฟเขียว ร่าง พ.ร.บ.แก้ไขกฎหมายประมง ให้สอดคล้องสถานการณ์ส่งเสริมทําประมงมีประสิทธิภาพ
.....
ครม. ไฟเขียว ร่าง พ.ร.บ.แก้ไขกฎหมายประมง ให้สอดคล้องสถานการณ์ส่งเสริมทําประมงมีประสิทธิภาพ
.
ที่ประชุม ครม. (30 ม.ค. 67) อนุมัติหลักการร่าง พ.ร.บ. แก้ไขเพิ่มเติม พ.ร.ก. การประมง พ.ศ. 2558 พ.ศ. ... เพื่อฟื้นฟูการประมงทะเลและอุตสาหกรรมการประมง เนื่องจากบทบัญญัติบางประการของ พ.ร.ก. การประมง พ.ศ. 2558 และ พ.ร.ก. การประมง (ฉบับที่ 2 ) พ.ศ. 2560 ไม่สอดคล้องกับวิธีการทําประมงในประเทศ จึงส่งผลกระทบทําให้ชาวประมงบางส่วนต้องเลิกอาชีพประมง และเป็นอุปสรรคต่อการประกอบอาชีพการทําประมง
.
ซึ่งกระทรวงเกษตรและสหกรณ์ (กษ.) โดยกรมประมงได้จัดรับฟังความคิดเห็นผู้ที่เกี่ยวข้อง โดยผู้เข้าร่วมแสดงความคิดเห็นส่วนใหญ่เห็นด้วยกับร่าง พ.ร.บ. รวมทั้งจัดทํารายงานวิเคราะห์ผลกระทบที่อาจเกิดขึ้น และได้เผยแพร่ผลการรับฟังความคิดเห็นพร้อมการวิเคราะห์ผลกระทบที่อาจเกิดขึ้นจากกฎหมายให้ประชาชนได้รับทราบแล้ว
.
ในขั้นตอนต่อไป สํานักงานคณะกรรมการกฤษฎีกา จะตรวจสอบร่างพ.ร.บ.ฉบับดังกล่าว จากนั้นที่ประชุมสภาฯ จะพิจารณาร่างกฎหมาย และจะเสนอเข้าที่ประชุมครม. อีกครั้ง
.
อ่านเพิ่มเติม คลิกhttps://www.thaigov.go.th/news/contents/details/78171
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-มท. ชะลอการแก้ไขกฎกระทรวงอนุญาตใช้ที่ดินซึ่งไม่ติดทางสาธารณะก่อสร้างอาคารสูงหรืออาคารขนาดใหญ่พิเศษ เพื่อรับฟังข้อมูลรอบด้าน เกิดความปลอดภัยต่อชีวิตทรัพย์สินประชาชน
วันพุธที่ 31 มกราคม 2567
31/01/2567
มท. ชะลอการแก้ไขกฎกระทรวงอนุญาตใช้ที่ดินซึ่งไม่ติดทางสาธารณะก่อสร้างอาคารสูงหรืออาคารขนาดใหญ่พิเศษ เพื่อรับฟังข้อมูลรอบด้าน เกิดความปลอดภัยต่อชีวิตทรัพย์สินประชาชน
โฆษกกระทรวงมหาดไทย เผย มท. ชะลอการแก้ไขกฎกระทรวงอนุญาตใช้ที่ดินซึ่งไม่ติดทางสาธารณะก่อสร้างอาคารสูงหรืออาคารขนาดใหญ่พิเศษ เพื่อรับฟังข้อมูลรอบด้าน เกิดความปลอดภัยต่อชีวิตทรัพย์สินประชาชน
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า ปัจจุบันกรมโยธาธิการและผังเมือง กระทรวงมหาดไทย ได้ดําเนินการปรับปรุงข้อกฎหมายที่เกี่ยวข้องกับการอนุญาตก่อสร้างอาคารสูงหรืออาคารที่มีขนาดใหญ่พิเศษ เพื่อให้สอดคล้องกับสภาพการณ์ปัจจุบัน และให้เกิดความปลอดภัยต่อสุขภาพ ชีวิตและทรัพย์สินของประชาชน โดยบางส่วนจะมีแก้ไขกฎกระทรวง ฉบับที่ 33(พ.ศ. 2535) ออกตามความในพระราชบัญญัติควบคุมอาคาร พ.ศ. 2522 เพื่ออนุญาตให้ก่อสร้างอาคารสูงหรืออาคารขนาดใหญ่พิเศษในที่ดินซึ่งมีที่ตั้งไม่ติดกับทางสาธารณะ (ที่ดินตาบอด) แต่มีที่ดินอื่นที่สามารถใช้เป็นทางออกสู่ทางสาธารณะได้
อย่างไรก็ตาม เนื่องด้วยในช่วงเวลาที่ผ่านมาได้เกิดกรณีพิพาทเกี่ยวกับการก่อสร้างอาคารสูงจนนําไปสู่การฟ้องร้องในศาลและศาลมีคําพิพากษาเพิกถอนการอนุญาตก่อสร้างในหลายกรณี ดังนั้น เพื่อให้เกิดความรอบคอบในการออกกฎหมาย เปิดโอกาสให้หน่วยงานที่เกี่ยวข้องได้รับฟังข้อมูล ข้อเท็จจริง สถานการณ์ปัจจุบัน ตลอดจนแนวคําพิพากษาของศาลที่ได้วินิจฉัยในประเด็นที่เกี่ยวข้องไปพิจารณาอย่างรอบด้าน กระทรวงมหาดไทยจึงได้ชะลอการแก้ไขกฎหมายในกรณีนี้ออกไปก่อน และให้ดําเนินการปรับปรุงกฎหมายแต่เฉพาะในส่วนที่เกี่ยวข้องกับมาตรฐานความปลอดภัยในด้านต่างๆ ต่อไป
"ที่ผ่านมากรมโยธาธิการฯ ได้มีการปรับปรุงกฎหมายเกี่ยวกับอนุญาตก่อสร้างอาคารต่างๆ โดยต่อเนื่องอยู่แล้ว เพื่อให้สอดคล้องกลับสภาพการณ์ปัจจุบันและเอื้อต่อประโยชน์ในทางเศรษฐกิจ และขณะนี้ก็ได้มีการยกร่างกฎกระทรวงซึ่งจะมีการเพิ่มเติมเกณฑ์ที่อนุญาตก่อสร้างอาคารสูงหรืออาคารขนาดใหญ่พิเศษในที่ดินซึ่งมีที่ตั้งไม่ติดทางสาธารณะได้หากดําเนินการเป็นไปตามข้อกําหนด เช่น มีที่ดินอื่นที่มีความกว้างอย่างน้อย 12 เมตรใช้เป็นทางเข้า-ออกได้ รถดับเพลิงสามารถวิ่งได้สะดวก แม้จะเล็งเห็นได้ว่าการปรับปรุงเกณฑ์ดังกล่าวจะสอดคล้องกับความเป็นเมืองมากขึ้น โดยเฉพาะเมืองขนาดใหญ่อย่างกรุงเทพฯและปริมณฑล เกิดประโยชน์ต่อการพัฒนาอสังหาริมทรัพย์และเศรษฐกิจโดยรวม แต่เพื่อให้การข้อกฎหมายมีความรอบคอบ การอนุญาตก่อสร้างไม่กระทบต่อสิ่งแวดล้อม ชีวิตและทรัพย์สินของประชาชน กระทรวงมหาดไทยจึงได้ชะลอการปรับปรุงกฎหมายในเรื่องนี้ออกไปก่อน" น.ส.ไตรศุลี กล่าว
รัฐบาลไทย-ข่าวทำเนียบรัฐบาล-พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 เสด็จพระราชดำเนินพร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
วันอังคารที่ 30 มกราคม 2567
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 เสด็จพระราชดําเนินพร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
และสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี #ไปทรงเยี่ยมโครงการหลวงภาคเหนือทุ่งเลา อําเภอสะเมิง โครงการหลวงภาคเหนือทุ่งเริง อําเภอหางดง จังหวัดเชียงใหม่ #วันนี้เมื่อ46ปีที่แล้ว
รัฐบาลไทย-ข่าวทำเนียบรัฐบาล-รองโฆษกรัฐบาลฯ รัดเกล้าฯ เปิดเผย ครม. อนุมัติการตั้งงบประมาณรายจ่ายประจำปีงบประมาณ พ.ศ. 2568 สำหรับรายการงบประมาณที่มีวงเงินตั้งแต่ 1,000 ล้านบาทขึ้นไป สำหรับกระทรวงยุติธรรม
วันอังคารที่ 30 มกราคม 2567
30/01/2567
รองโฆษกรัฐบาลฯ รัดเกล้าฯ เปิดเผย ครม. อนุมัติการตั้งงบประมาณรายจ่ายประจําปีงบประมาณ พ.ศ. 2568 สําหรับรายการงบประมาณที่มีวงเงินตั้งแต่ 1,000 ล้านบาทขึ้นไป สําหรับกระทรวงยุติธรรม
รองโฆษกรัฐบาลฯ รัดเกล้าฯ เปิดเผย ครม. อนุมัติการตั้งงบประมาณรายจ่ายประจําปีงบประมาณ พ.ศ. 2568 สําหรับรายการงบประมาณที่มีวงเงินตั้งแต่ 1,000 ล้านบาทขึ้นไป สําหรับกระทรวงยุติธรรม
วันที่ (30 มกราคม 67) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่าที่ประชุม ครม. (30 มกราคม 2567) มีมติอนุมัติตั้งงบประมาณรายจ่ายประจําปีงบประมาณ พ.ศ. 2568 สําหรับรายการงบประมาณที่มีวงเงินตั้งแต่ 1,000 ล้านบาทขึ้นไป จํานวน 2 โครงการ จํานวนเงินรวมทั้งสิ้น 3,390.41 ล้านบาท ตามที่กระทรวงยุติธรรมเสนอ ดังนี้
1. โครงการก่อสร้างเรือนจําจังหวัดอุตรดิตถ์ พร้อมสิ่งก่อสร้างประกอบตําบลทุ่งยั้ง อําเภอลับแล จังหวัดอุตรดิตถ์ จํานวน 1,767.25 ล้านบาท
2. โครงการก่อสร้างเรือนจําจังหวัดยโสะร พร้อมสิ่งก่อสร้างประกอบตําบลสําราญ อําเภอเมืองยโสธร จังหวัดยโสธร จํานวนเงิน 1,623.16 ล้านบาท
ทั้งนี้ เพื่อทดแทนเรือนจําเดิมที่มีสภาพชํารุดทรุดโทรมและถูกใช้งานมาเป็นเวลานาน พื้นที่ภายในมีความแออัดและคับแคบอันส่งผลกระทบต่อความเป็นอยู่และการปฏิบัติต่อผู้ต้องขังอย่างเหมาะสม นอกจากนี้ที่ตั้งของเรือนจําเดิมซึ่งตั้งอยู่ใจกลางเมืองได้ส่งผลกระทบต่อความรู้สึกมั่นคงปลอดภัยของประชาชนและชุมชน รวมทั้งก่อให้เกิดผลกระทบด้านสิ่งแวดล้อมแก่ชุมชนโดยรอบ เช่น ปัญหากลิ่นรบกวนจากการบําบัดน้ําเสีย เป็นต้น โดยการก่อสร้างเรือนจําแห่งใหม่จะทําให้เรือนจํามีโครงสร้างและส่วนประกอบอาคารที่ได้มาตรฐาน สามารถควบคุมและป้องกันการหลบหนีได้อย่างมีประสิทธิภาพ และมีพื้นที่ที่เอื้อต่อการปฏิบัติต่อผู้ต้องขังสําหรับการฟื้นฟูและพัฒนาพฤตินิสัยอย่างเป็นสัดส่วนตามหลักสากล รวมทั้งมีระบบกําจัดขยะมูลฝอยและน้ําเสียซึ่งป้องกันไม่ให้เกิดปัญหามลภาวะและสิ่งแวดล้อมต่อชุมชนตลอดจนสามารถอํานวยความสะดวกและให้บริการประชาชนและเจ้าหน้าที่รัฐที่เกี่ยวข้องอย่างมีประสิทธิภาพ
นายเศรษฐา ทวีสิน นายกรัฐมนตรี และ รัฐมนตรีว่าการกระทรวงการคลัง ได้ให้ข้อสั่งการว่าขอให้หน่วยงานที่เกี่ยวข้องตรวจสอบในรายละเอียดให้งบประมาณที่จะใช้ในการก่อสร้างนั้น มีความเหมาะสมกับขนาดและความจําเป็นของรูปแบบเรือนจํา ซึ่งหน่วยงานที่เกี่ยวข้องได้รับทราบและจะดําเนินการตามข้อสั่งการ
รัฐบาลไทย-ข่าวทำเนียบรัฐบาล-​โฆษกรัฐบาลเผยข้อสั่งการนายกฯ ก่อนการประชุมคณะรัฐมนตรี ย้ำความสำคัญในการแก้ไขปัญหา PM 2.5 พร้อมขอให้รัฐมนตรีลงพื้นที่ดูแล และช่วยเหลือประชาชนที่ได้รับผลกระทบ
วันอังคารที่ 30 มกราคม 2567
30/01/2567
​โฆษกรัฐบาลเผยข้อสั่งการนายกฯ ก่อนการประชุมคณะรัฐมนตรี ย้ําความสําคัญในการแก้ไขปัญหา PM 2.5 พร้อมขอให้รัฐมนตรีลงพื้นที่ดูแล และช่วยเหลือประชาชนที่ได้รับผลกระทบ
​โฆษกรัฐบาลเผยข้อสั่งการนายกฯ ก่อนการประชุมคณะรัฐมนตรี ย้ําความสําคัญในการแก้ไขปัญหา PM 2.5 พร้อมขอให้รัฐมนตรีลงพื้นที่ดูแล และช่วยเหลือประชาชนที่ได้รับผลกระทบ
วันที่ (30 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (30 มกราคม 2567) ก่อนการประชุมคณะรัฐมนตรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้มอบนโยบายและมีข้อสั่งการต่อคณะรัฐมนตรี โดยนายกรัฐมนตรีได้ติดตามข้อสั่งการเมื่อวันที่ 31 ตุลาคม 2566 ที่ให้ทุกกระทรวงเร่งตรวจสอบและเสนอกฎหมายที่อยู่ในความรับผิดชอบต่อ ครม. โดยเร็ว โดยได้มอบให้รองนายกรัฐมนตรี (นายสมศักดิ์ เทพสุทิน) เป็นผู้ประสานงานนั้น ขณะนี้ การเสนอกฎหมายยังมีความล่าช้า จึงขอให้ ครม. และทุกกระทรวงเร่งดําเนินการเสนอกฎหมายต่อ ครม. โดยเร็ว
นอกจากนี้ นายกรัฐมนตรียังได้สั่งการให้รัฐมนตรีว่าการกระทรวงเกษตรและสหกรณ์ ตรวจสอบข้อเท็จจริงเกี่ยวกับโครงการต่างๆ ของกระทรวงเกษตรและสหกรณ์ ตามที่เป็นข่าวอยู่ในขณะนี้ และให้รายงานให้ ครม. ทราบโดยเร็ว
นายกรัฐมนตรียังได้ย้ําถึงเรื่อง PM 2.5 ที่รัฐบาลให้ความสําคัญกับเรื่องนี้มาโดยตลอด ทั้งการออกกฎหมายและประสานประเทศเพื่อนบ้าน ทําให้ในหลายพื้นที่ ปัญหาคลี่คลายลง แต่ช่วงนี้ก็ยังมีหลายจังหวัดที่น่าเป็นห่วง นายกรัฐมนตรีจึงได้ขอให้รัฐมนตรีที่ดูแลพื้นที่เขตตรวจ ลงพื้นที่แก้ปัญหา และช่วยเหลือประชาชนที่ได้รับผลกระทบด้วย
รัฐบาลไทย-ข่าวทำเนียบรัฐบาล-นายกรัฐมนตรี ต้อนรับและหารือทวิภาคี ประธานาธิบดีเยอรมนี
วันอังคารที่ 30 มกราคม 2567
30/01/2567
นายกรัฐมนตรี ต้อนรับและหารือทวิภาคี ประธานาธิบดีเยอรมนี
วันพฤหัสบดีที่ 25 มกราคม 2567
ต่อจากนี้ไป ขอเชิญรับฟังไทยคู่ฟ้า
วันนี้(25ม.ค.67) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
ให้การต้อนรับและหารือทวิภาคีกับ ประธานาธิบดีแห่งสหพันธ์สาธารณรัฐเยอรมนี
ในโอกาสเยือนไทยอย่างเป็นทางการในฐานะแขกของรัฐบาล ระหว่างวันที่ 24 – 26 ม.ค.2567
ตามคําเชิญของนายกรัฐมนตรี
โดยประธานาธิบดีเยอรมนีพร้อมคณะมาดูงานในหลายภาคส่วนที่มีศักยภาพของไทย เช่น
โรงงานผลิตรถยนต์และยานยนต์ไฟฟ้า โรงไฟฟ้าพลังงานแสงอาทิตย์ทุ่นลอยน้ําไฮบริด
โครงการผลิตข้าวที่ยั่งยืนแบบครบวงจร อุทยานแห่งชาติผาแต้ม และพิพิธภัณฑ์ศิลปะไทยร่วมสมัย
ซึ่งจะสนับสนุนการแลกเปลี่ยนองค์ความรู้และความร่วมมือระหว่างกันในทุกมิติให้มีความก้าวหน้า
บนพื้นฐานของค่านิยมและผลประโยชน์ร่วมกัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลักดัน จ.ระนอง เมืองรอง เป็นเมืองท่องเที่ยวเชิงสุขภาพโลก
วันอังคารที่ 30 มกราคม 2567
30/01/2567
ผลักดัน จ.ระนอง เมืองรอง เป็นเมืองท่องเที่ยวเชิงสุขภาพโลก
วันศุกร์ที่ 26 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมเมืองรองให้เป็นจุดหมายปลายทางของการท่องเที่ยวโดยใช้ความโดดเด่นของพื้นที่ เช่น
จ.ระนอง มีแหล่งน้ําพุร้อนรักษะวาริน สามารถพัฒนาเป็นแหล่งท่องเที่ยวเศรษฐกิจน้ําพุร้อน
สร้างรายได้ให้คนในท้องถิ่นตามแนวคิด สปาทาวน์ แบบยุโรป หรือ ออนเซ็นทาวน์ แบบญี่ปุ่น
พร้อมทั้งเชื่อมกับแหล่งน้ําพุร้อนในจังหวัดใกล้เคียงสร้างเป็นเส้นทางท่องเที่ยว “สายน้ําพุร้อน” หรือ
“สายเวลเนส” รวม 7 เส้นทาง พัฒนาให้เป็นไปตามมาตรฐานสากล
สร้างองค์ความรู้และทักษะในการบริการด้านการท่องเที่ยวเชิงสุขภาพให้แก่บุคลากรในพื้นที่
ตามยุทธศาสตร์ระเบียงเศรษฐกิจสุขภาพอันดามัน
เพื่อให้จ.ระนองและจังหวัดใกล้เคียงเป็นเมืองท่องเที่ยวเชิงสุขภาพชั้นนําของโลกอย่างเป็นรูปธรรม
และไทยก้าวสู่การเป็นศูนย์กลางสุขภาพนานาชาติ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี